|  |  |
| --- | --- |
| Tema: | **SI DO TË JET EKONOMIA KOSOVARE GJATË VITIT 2011** |
| Data: | 28 DHJETOR 2010 |
| Media: | KOSOVA SOT |
| Janë disa faktorë që do të ndikojnë bukur drejtperdrejt në rrjedhat e ekonomisë vitin e ardhshëm por me kryesorët janë 3 - 4 nxitësit zhvillimor:1. Investimet e brendshme publike - këtu do të kemi pjesen më të madhe ose pothuajse të vetmin investim publik me që do të thithë shumicen e shpenzimeve kapitale buxhetore. Kontrata është me Bechtel Enka dhe nëse do të kontraktohen 40% e punëve siç është thënë në media me firmat vendore, do të ketë një infuzion për biznesin vendor por që dmth maksimumi 40% e shumës buxhetore. Nëse nën-kontraktimi është me i ultë, do të jetë edhe më keq. Nga pjesa e 60% të shpenzimeve kapitale buxhetore pak do të rrjedhë në firmat vendore.
2. Investimet e jashtme nga shitja e PTK-së - realisht pritet që PTK të shitet gjatë vitit dhe se me këtë do të financohet autostrada. Përveq efekteve të cekura më lartë në investimet e brendshme publike, efektet tjera nuk do të jenë shumë të dukshme në vitin e parë të privatizimit të PTK-së.
3. Investimet tjera të jashtme - këto investime kanë qenë të ulta edhe më heret mirëpo në dy vitet e fundit janë zvogeluar dhe se në vitin 2011 nuk pritet ndonjë ndryshim i dukshem. Ndryshimi nuk pritet me që këto investime për momentin lidhen drejtpërdrejt me funksionimin e shtetit ligjor. Edhe nëse fillon ndërtimi i shtetit ligjor në vitin 2011 dhe atë me një dinamizëm të lartë, efektet do të shihen vetem pas vitit 2011 me që këto janë cikle me efekte afatgjata. Nuk binden brenda disa muajsh numër i madh i investitorëve të huaj se vërtetë diçka ka ndryshuar për të mirë.
4. Shpenzimet buxhetore për mallra dhe shërbime - Pjesë shumë më e madhe se sa viteve të mëparme e buxhetit pritet të shpenzohet në vitin 2011. Kjo kuptohet nëse zbatohen vendimet e qeverisë për rritjen e pagave siç u premtua ose u morën vendime nga qeveria aktuale. Këto shpenzime do të mbajnë një nivel të qarkullimit në Kosovë mirëpo kryesisht do të përfitojnë ndërmarrjet tregtare dhe jo prodhuese sepse prodhimi vendor ende është i ultë kurse pjesa me e madhe importohet.

Faktorët e cekur me lartë pritet që të veprojnë asisoj që të kemi një rritje ekonomike mirëpo kjo rritje nuk mund të jetë shumë e lartë. Kjo rritje nuk pritet të jetë e lartë sepse shpenzimet buxhetore janë të tilla ku nuk përfitojnë shumë ndërmarrjet prodhuese, do të përfitojnë ndërmarrjet tregtare të cilat krijojnë efekte me të pakta zhvillimore se sa ndërmarrjet prodhuese. Sa i përket problemeve me miratimin e buxhetit, në teori mund të ketë vështirësi në krijimin e qeverisë se re mirëpo realisht nuk pres qe këto probleme do të zgjasin aq shumë sa të krijohen probleme shumë të rënda buxhetore. Realisht pres qe një qeveri do te krijohet deri ne fund të Janarit ose fillimi i shkurtit të vitit 2011 dhe kjo nuk paraqet shumë problem me miratimin e buxhetit. Problem do të jetë zbatimi i vendimeve ose premtimeve për rritje të pagave të bëra në dhjetor të vitit 2010 sepse kjo bënë përqindje shumë e lartë e buxhetit do të shpenzohet në paga dhe kur dihen obligimet për financimin e autostrades, tepër pak buxhet do të mbetet për investime tjera publike.  |